Hølonda skimuseum i 2016
**Gåsbakken** er et sted i Melhus kommune i Trøndelag. Stedet ligger ca. 30 km sør for Melhus sentrum og har 519 innbyggere (2012).

Gåsbakken var tidligere en del av Hølonda kommune. Denne kommunen ble i 1964 en del av nye Melhus storkommune.

Stedet har egen barneskole, barnehage, nærbutikk og samfunnshus. Barneverninstitusjonen Gilantunet ligger også her, nærmere bestemt på søndre del av Jåren. Sport er en viktig fritidsaktivitet, der fotball, håndball og langrenn er blant de mest populære idrettene. Tidligere var også hoppmiljøet av en viss betydning, men det skrumpet på starten av årtusenskiftet. Stedet har også et lite treningssenter. Den organiserte idretten er underlagt Idrettslaget Leik.

Svorksjøen camping ligger også her, og er tilknyttet en populær badestrand som har blitt benyttet av både lokalbefolkningen og tilreisende i flere tiår.

Severdigheter
-------------

Stedet har flere severdigheter, spesielt for de som er interessert i lokalhistorie og idrett.

Blant annet så ligger Hølonda skimuseum på stedet. Museet ble etablert av lokale ildsjeler i 1996 og har tilhold i en eldre bygning som ligger sentralt langs riksvei 692, like ved nærbutikken. Ved siden av diverse historisk skiutstyr så oppbevarer det også en del utstyr benyttet av Oddvar Brå, blant annet den ene staven han ikke brakk i innspurten av 15 km under VM i Oslo 1982. Skimuseet har ei utstillingsdokke med en tidstypisk skidress, og startnummeret Oddvar Brå hadde på seg da han gikk det så omtalte skirennet. Her finner man også premiesamlingen til Toralf Engan.

Stedet har også et landbruksmuseum og et fotomuseum. Landbruksmuseet ligger langs Hølondvegen, like ved Grendstuggu samfunnshus, mens Fotomuseet befinner seg vegg i vegg med Skimuseet. Fotomuseet ble åpnet av Harald Langås i 2008.

Sabotørmuseet ligger også på Gåsbakken. Det ble åpnet i 2003 og ligger på Grønlia, en knapp kilometer unna Hotell Norge. Sistnevnte var i realiteten et lite plankeskur som ble satt opp i 1944 og som ble benyttet av norske motstandsmenn under krigen i forbindelse med sabotasje av Thamshavnbanen.

Referanser
----------

1. ↑  Erik Bolstad - Kor mange har postadresse Gåsbakken? Arkivert 8. november 2014 hos Wayback Machine.
2. ↑  Trønderbladet - Ser du hvor dette er? (26.10.2013) «Imidlertid ser det ut til å gå nedoverbakke med de lokale hoppbakkene som denne på Gåsbakken. Tida som aktiv hoppbakke, ble avsluttet for noen år siden.»
3. ↑  Hølonda treningssenter Arkivert 2014-11-08, hos Wayback Machine.
4. ↑  Trønderbladet - 28 grader i vannet i Svorksjøen (24.7.2014)
5. ↑  1881 - Hølonda Skimuseum og Bygdesamling[*død lenke*] «Etableringsdato 05.03.1996»
6. ↑  Trønderbladet - Hvor tror du dette er? (12.10.2013)
7. ↑  Trønderbladet - Toralf Engans medaljer (21.11.2014)
8. ↑  Trønderbladet - Motordag på museet (2.6.2014)
9. ↑  Trønderbladet - Journalist åpner fotomuseum (11.5.2008)
10. ↑  Trønderbladet - Høgtid og verdighet (22.9.2003) «Søndag ble Sabotørmuseet i Grønlia på Hølonda åpnet. Det ble en høgtidlig og verdig åpningsseremoni, der melhusordfører Solfrid Løvseth og sabotørveteran Torfinn Bjørnaas fra Løkken foretok den offisielle åpninga.»
11. ↑  Trønderbladet - Hedrer sabotører med marsj (19.9.2014)

| * v
* d
* r
Poststeder i Melhus kommune |
| --- |
| Tettsteder | 
* Melhus
* Kvål
* Ler
* Lundamo
* Hovin
* Korsvegen

 | Melhus kommunevåpen |
| Poststed, men ikke tettsted | 
* Gimse
* Gåsbakken

 |
| Tettsted, men ikke poststed | 
* Storsand

 |